An yanke wa Bo Xilai daurin rai-da-rai - BBC Hausa - News
An yanke wa Bo Xilai daurin rai-da-rai
An sabunta: 22 ga Satumba, 2013 - An wallafa a 03:51 GMT
Bo xilai dai ya taba zama cikin jerin mutane 100 masu karfin fada-a-ji a duniya.
Wata kotu a kasar Sin ta samu tsohon babban jigon siyasar nan Bo Xilai da laifukan cin-hanci, da almubazzaranci da kuma anfani da mukami wajen aikata laifi.
Kotun wadda ke a birnin Jinan na lardin Shandong, ta yanke wa dan siyasar hukuncin daurin rai-da-rai; sai dai yana da damar daukaka kara.
Tsohon shugaban na jam'iyyar Kwaminis a lardin Chongqing dai ya musanta dukkan zarge-zargen lokacin da yake bada nasa bahasi gaban kotun a watan Agusta.
An dai sauke Bo daga mukaminsa ne a bara lokacin da aka samu wani abin fallasa da ya kai aka samu matarsa da laifin kashe wani dan kasuwar Burtaniya Neil Hollywood.
Kotu ta zargi Bo Xilai da laifin cin hanci25 Yuli, 2013, China
Babban jami'i a China zai sha dauri5 Satumba, 2013, China